དཔེ་དེབ་དབུ་འབྱེད་ཀྱི་མཛད་སྒོའི་ཐོག་མར་བོད་ཀྱི་དཔེ་མཛོད་ཁང་གི་འགན་འཛིན་དགེ་བཤེས་ལྷག་རྡོར་གྱིས་དཔེ་དེབ་པར་སྐྲུན་བྱེད་པའི་དགོས་དམིགས་དང་འབྲེལ་ནས་གསུང་དོན་དུ་སྤྱིར་བཏང་ང་ཚོ་དཔེ་མཛོད་ནས་དེབ་ཧ་ཅང་མང་པོ་པར་སྐྲུན་བྱེད་ཀྱི་ཡོད།ལྷག་པར་དུ་བོད་ཡིག་སྒང་ལ་ང་ཚོས་ཨུ་ཚུགས་བྱས་ནས་ཉོ་མཁན་ཡོད་མེད་དང་དེ་འདྲ་ལ་མ་ལྟོས་པར་པར་སྐྲུན་བྱེད་ཀྱི་ཡོད།དྲང་པོ་བཤད་ན་བོད་ཡིག་དེ་ཤི་འགྲོ་ཡི་ཡོད་རེད།དེར་བརྟེན་སྒྲུང་ཡིན་ན་རེད།ལོ་རྒྱུས་ཡིན་ན་རེད།ཆོས་འབྱུང་ཡིན་ན་རེད།རྒྱལ་རབས་ཡིན་ན་རེད།འདྲ་མི་འདྲ་ག་རེ་ཡིན་ན་འགྲོ་སོང་འདང་མ་འདང་ལ་མ་ལྟོས་པར།ཨུ་ཚུགས་བྱས་ནས་ལོ་མང་པོར་དཀའ་ལས་བརྒྱབས་ནས་དེའི་གྲུབ་འབྲས་ལ་དེབ་གང་ལ་གང་འཚམ་ཞིག་བལྟ་མཁན་དང་ཀློག་མཁན་ཡོད་ན་བལྟ་ཀློག་བྱེད་རྒྱུ་ཡོད་པ་ཞིག་བཟོས་ཡོད།དེ་གནད་འགག་ཧ་ཅང་ཆེན་པོ་མཐོང་གི་འདུགགང་ཡིན་ཟེར་ན་བོད་ཡིག་ཉི་མ་རེ་རེ་བཞིན་སྐྱོ་རུ་སྐྱོ་རུ་སོང་ནས་ང་ཚོ་ཕན་ཚུན་ལ་ཡི་གེ་གཏོང་རེས་བྱེད་དུས་དབྱིན་ཡིག་རྐྱང་རྐྱང་རེད་མ་གཏོགས་བོད་ཡིག་ཧ་ལམ་བརླག་རྒྱུའི་ཐག་ཆོད་ཚར་འདུགདེ་ལས་ཁུངས་སྒང་ནས་མར་འོག་བར་ཚང་མ་དེ་འདྲ་རེད་འདུགདེར་བརྟེན་དེར་ང་ཚོས་དོ་སྣང་བྱེད་དགོས་ཀྱི་འདུགཅེས་དང་།དེ་བཞིན་ཁོང་གིས་བོད་པའི་སྤྱི་ཚོགས་ནང་གི་མི་མང་པོ་ཞིག་ལ་སྣང་བ་སྐྱིད་པོ་བྱས་ནས་བསྡད་པ་ལས་གཞན་པའི་དཔེ་ཀློག་གི་གོམས་གཤིས་དེ་ཙམ་མེད་པ་དང་།གཞན་ཡང་བོད་མི་ཚོས་དྲ་རྒྱ་བརྒྱུད་ཕན་ཚུན་འབྲེལ་བ་བྱེད་སྐབས་ཀྱང་དོན་སྙིང་དེ་ཙམ་མེད་པའི་སྐད་ཆ་གླེང་ནས་བསྡད་པ་ལས་ཤེས་ཡོན་སྦྱངས་ནས་སྙིང་རུས་བྱེད་མཁན་ཉུང་ཉུང་ཡིན་སྐོར།ལྷག་པར་དུ་བོད་རང་བཙན་གཙང་མ་ཡིན་ཟེར་ནས་མཚམས་མཚམས་སུ་སྐད་འབོད་རྒྱག་པ་ཙམ་ལས་བོད་དོན་སྐོར་ལ་ཀློག་མཁན་ཉུང་ཉུང་དང་གོ་རྟོགས་ཡོད་མཁན་དེ་ཙམ་མེད་སྐོར་དང་སྦྲགས་དཔེ་ཀློག་གི་དགེ་མཚན་དང་ཕན་ནུས་ཀྱི་སྐོར་ལ་གསུངས་སོང་།